Á staðgreiðsluárinu 2020 er tryggingagjaldshlutfallið samtals 6,35% . Þar af er tryggingagjaldið sjálft 4,90% , atvinnutryggingagjald 1,35% , og síðan bætast við gjald í ábyrgðasjóð launa ( 0,05% ) og markaðsgjald ( 0,05% ) . Tryggingagjaldi skal skila mánaðarlega til innheimtumanna ríkissjóðs . Stofninn reiknast sem mismunur á gangverði og söluverði þegar rétturinn er nýttur . Til tryggingagjaldsskyldra hlunninda telst m.a. fæði , húsnæði , fatnaður , bifreiðaafnot og þess háttar . Þau skulu reiknuð á sama verði og þau eru metin til tekna samkvæmt skattmati . Aðrar bætur greiddar af Tryggingastofnun ríkisins , þar með talið fæðingarorlof , svo og slysa - og sjúkradagpeningar stéttarfélaga . Sé um að ræða greiðslur til / vegna starfsmanna sem ekki teljast til skattskyldra launa eða hlunninda þeirra , s.s. samgöngugreiðslur sem uppfylla skilyrði þess að teljast ekki til skattskyldra tekna launþega , þá mynda þær greiðslur / kostnaður ekki stofn til tryggingagjalds eða fjársýsluskatts , enda séu uppfyllt öll skilyrði sem fram koma í lögum og eftir atvikum í skattmati . Enn fremur tekur gjaldskyldan til allra þeirra sem vinna við eigin atvinnurekstur eða stunda sjálfstæða starfsemi . Ef milligöngumaður annast launagreiðslur á hann að gegna skyldum gjaldskylds aðila varðandi skil og greiðslur samkvæmt lögum um tryggingagjald . Ef laun til starfsmanna , og eftir atvikum reiknað endurgjald gjaldanda , nema samtals lægri fjárhæð en 42.000 kr. að meðaltali á mánuði er heimilt að senda skilagrein ásamt greiðslu á gjalddaga þess mánaðar þegar samanlagt reiknað endurgjald og greidd laun til annarra ná 504.000 kr. á árinu , en eftir það á hverjum gjalddaga vegna þess árs . Er um undantekningu að ræða frá meginreglunni um mánaðarleg skil . Ef reiknað endurgjald eða greidd vinnulaun til annarra ná eigi til samans 504.000 kr. á árinu , er gjaldanda heimilt að senda skilagrein ásamt greiðslu einu sinni á ári eins og um uppgjör fyrir desember væri að ræða . Ber þá að greiða tryggingagjald af hlunnindum næstliðins árs í einu lagi . Ber að telja þau fram á launaframtali eftir lok árs á verði sem fram kemur árlega í skattmati ríkisskattstjóra . Tryggingagjald í álagningu Að liðnu staðgreiðsluári eiga tryggingagjaldsskyldir aðilar að standa skil á launaframtali með skattframtali á því formi sem ríkisskattstjóri ákveður . Á launaframtalið á launagreiðandi að færa launagreiðslur næstliðins árs og aðrar upplýsingar og sundurliðanir , sem þarf til ákvörðunar tryggingagjalds . Telja ber fram hlunnindi næstliðins árs sem undanþegin eru staðgreiðslu á verði sem fram kemur í skattmati ríkisskattstjóra vegna umrædds árs .